
ОПИС РАДОВА И УСЛОВИ ИЗВРШЕЊА 



	1. Спецификација предмета јавне набавке
	Спецификација предмета јавне набавке садржана је у оквиру Спецификације са структуром понуђене цене.

	2. Рок и начин извођења радова
	Привредни субјект је дужан да започне извођење предметних радова одмах, по усменом или писаном позиву овлашћеног лица Наручиоца. Рок извођења радова је 120 календарских дана од усменог или писаног позива овлашћеног лица Наручиоца, а најкасније 7 дана од дана уплате аванса. 
	Предмет набавке се уговара по принципу кључ у руке и уговорене цене како за пројектовање тако и за испоруку опреме су непромењиве, све таксе падају на терет понуђача изузев инвеститорских таксе везаних за одобрење прикључења соларне електране и за издавање самог бројила.
	Предметни радови изводиће се сукцесивно према динамици коју утврди Наручилац.


	3. Место извођења радова
	Радови ће се изводити на објектима републичких органа у улици Немањина 22-26, Булевар Михајла Пупина 2 и Омладинских бригада 1.


	4. Квалитет
	Привредни субјект је дужан да предметне радове изводи у складу са важећим прописима и стандардима који се односе на ову врсту радова, као и да употребљава материјал и опрему према истим стандардима и прописима.


	5. Гаранција 
	Гаранција на изведене радове је минимум 5 година. 
	Гаранција тече од записничког пријема изведених радова, након достављања свих фактура по појединачном уговору јер се исти изводе сукцесивно. 
	Гаранција на испоручене соларне панеле је минимум 25 година где се током целог периода гарантује минимум 85% капацитета производње струје. Произвођач мора гарантовати да првих 15 година производња фотонапонских модула не сме да падне испод 90% номиналних вредности.
	Гаранција на инвертор је минимум 5 година.

	6. Полиса осигурања
Привредни субјект је у обавези да у понуди достави важећу Полису осигурања од одговорности из делатности у складу са Законом о планирању и изградњи („Сл. гласник РС“ бр.  72/09, 81/09—исправка, 64/10 – УС, 24/11,121/12, 42/13-УС, 50/12-УС, 98/13-УС, 132/14, 145/14, 83/2018, 31/2019, 37/2019 - др. закон, 9/2020 и 52/2021) и Правилником о условима осигурања од професионалне одговорности („Сл. гласник РС“ број 40/2015).

Извођач радова је дужан да обезбеди важећу полису осигурања за све време важења оквирног споразума/уговора.
	Уколико се посебним уговором закљученим по основу оквирног споразума не реализују радови, Извођач радова је дужан да 10 дана пре истека рока трајања уговора достави важећу полису осигурања

                          7.  Безбедносна провера
		Добављач је дужан да у року од 3 дана од дана закључења уговора на захтев наручиоца достави Списак ангажованих извршилаца посла и попуњен образац - Упитник о идентификационим подацима, својеручно потписан од стране сваког запосленог појединачно, као и податке о возилима која ће користити приликом извођења радова, ради безбедносне провере од стране надлежне службе Министарства унутрашњих послова Републике Србије.
	
		8. Начин спровођења контроле и обезбеђивања гаранције квалитета
	Наручилац и Привредни субјект ће записнички констатовати обим и квалитет изведених радова и уграђеног материјала.	
	У случају записнички утврђених недостатака у квалитету и обиму изведених радова на уградњи соларних панела на кровове објеката републичких органа са израдом техничке документације и уграђене опреме и материјала, Привредни субјект мора исте отклонити најкасније у року до 30 дана, од дана сачињавања Записника о рекламацији, у супротном Наручилац задржава право да раскине уговор. 
	У случају трајних оштећења на добрима на којима се изводе предметни радови, Привредни субјект је дужан да Наручиоцу надокнади штету у пуном износу вредности оштећених добара.
	Лице задужено за реализацију уговорних обавеза код Наручиоца  је (попуњава Наручилац), e-mail: (попуњава Наручилац).
	Лице одговорно за праћење и контролисање извршења уговорних обавеза овлашћено је да приликом записничке примопредаје предмета уговора прими средство финансијског обезбеђења за отклањање недостатака у гарантном року у складу са одредбама уговора. 
		Лице одговорно за праћење реализације уговора код Привредног субјекта је (биће преузето из понуде), контакт телефон: (биће преузето из понуде), email: (биће преузето из понуде).
                   	Изјава о лицу одговорном за праћење реализације Уговора чини саставни део конкурсне документације. 
                   	Привредни субјект је дужан да у понуди достави попуњену и потписану прописану изјаву.
	
	Изјава о лицу одговорном за праћење реализације уговора биће саставни део Уговора.
                          
	9. Мере заштите
	Привредни субјект је дужан да приликом извођења предметних радова примењује све потребне мере заштите у складу са одредбама Закона о безбедности и здрављу на раду („Службени гласник РС“ број 35/2023).

	             10. Посебни захтеви у погледу заштите поверљивости  података које наручилац ставља на располагање привредним субјектима, укључујући и њихове подизвођаче.	
        	         	Привредни субјект је дужан да чува као поверљиве све информације које му буду учињене доступним, од неовлашћеног коришћења и откривања као пословну тајну, у смислу Закона којим се уређује заштита пословне тајне. Изјава о чувању поверљивих података Наручиоца је саставни део уговора.
		Изјава о чувању поверљивих података чини саставни део конкурсне документације. 
                  	 	Привредни субјект је дужан да у понуди достави попуњену и потписану прописану изјаву.
		
		11. Измена током трајања уговора
		Наручилац може током трајања уговора о јавној набавци у складу са одредбама чл. 156-161. ЗЈН да измени уговор без спровођења поступка јавне набавке.
                          Наручилац задржава право да на 6 месеци коригује цене из Спецификације са структуром понуђене цене према променама цена на тржишту које Наручиоцу достави Завод за статистику.
	Измене и допуне уговора могу се вршити само у писаној форми и уз обострану сагласност уговорних страна.
	Уколико се током трајања уговора појави потреба за повећањем обима предметних радова и набавком материјала који нису наведени у обрасцу „Структура понуђене цене“ (у случају да закључком Владе РС Управи буду поверени послови одржавање неког објекта односно да Законом о министарствима или другим прописом буде формиран нови републички орган чији послови одржавања пословног простора ће бити поверени Управи и томе слично) Наручилац ће закључити анекс уговора.

	12. Употреба печата
	Чланом 10. став 1 тачка 17) Правилника о садржини конкурсне документације у поступцима јавних набавки ("Службени гласник Републике Србије", бр. 21/2021) прописано је да приликом сачињавања понуде односно пријаве употреба печата није обавезна.

